text: Ravrus får samlere til at vrimle til Vestkysten
  28 marts 2016 kl. 12.58
  De høje priser på rav betyder, at håbefulde ravturister bogstavelig talt leder med lys og lygte efter det eftertragtede rav.
  Påsken har fået rigtig mange til at tage turen til Blåvand for at lede efter rav. Efterspørgslen efter rav fra f.eks. Kina er fortsat meget stor og derfor er priserne på det forstenede harpiks høj.
  Flere kinesiske opkøbere tager selv turen til Vestkysten for at køb store ravklumper, men der er også mange tyske turister der bruger påsken på at gå på jagt efter rav.
  Og når jagten efter rav den går i gang, så foregår det også efter mørkets frembrud. Ravlygter med et særligt lys betyder, at det er muligt at finde rav selvom det er mørkt. Det særlige lys gør nemlig rav selvlysende i mørket.
  Hvor meget prisen på rav den løber op på kommer an på kvaliteten. Hvis den er ren, uden revner og med et gult-orange skær, så betaler kineserne op til 100 kroner pr. gram.
  For få år siden var prisen kun på mellem 4 og 5 kroner pr. gram.
  